Document ID: 32010R0097

KOMISIJAS REGULA (ES) Nr. 97/2010
(2010. gada 4. februāris)
par nosaukuma ierakstīšanu garantēto tradicionālo īpatnību reģistrā [Pizza Napoletana (GTĪ)]
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 20. marta Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (1) un jo īpaši tās 9. panta 5. punkta trešo daļu,
tā kā:
(1)
Atbilstoši Regulas (EK) Nr. 509/2006 8. panta 2. punkta pirmajai daļai un piemērojot minētās regulas 19. panta 3. punktu, Itālijas iesniegtais pieteikums reģistrēt nosaukumu “Pizza Napoletana” ir publicēts Eiropas Savienības Oficiālajā Vēstnesī (2).
(2)
Vācija un Polija ir paziņojušas, ka saskaņā ar Regulas (EK) Nr. 509/2006 9. panta 1. punktu iebilst pret reģistrāciju. Šie iebildumi ir atzīti par pieņemamiem, pamatojoties uz minētās regulas 9. panta 3. punkta pirmās daļas a) apakšpunktu.
(3)
Vācijas paziņojums par iebildumiem jo īpaši attiecās uz bažām par to, ka Vācijas kviešu miltiem tiktu radīts neizdevīgs stāvoklis, jo saskaņā ar specifikāciju ir atļauts tikai viens kviešu miltu veids, kas pieejams tikai vienā dalībvalstī, proti, Itālijā.
(4)
Savukārt Polijas paziņojums par iebildumiem jo īpaši attiecās uz to, ka nosaukums nav specifisks pats par sevi un ka publicētajā reģistrācijas pieteikumā nav iekļauti atbilstoši paskaidrojumi.
(5)
Komisija ar 2008. gada 17. septembra vēstulēm aicināja attiecīgās dalībvalstis mēģināt savstarpēji vienoties saskaņā ar savām iekšējām procedūrām.
(6)
Starp Itāliju un Vāciju sešu mēnešu termiņā tika panākta vienošanās, par kuru Komisijai paziņoja 2009. gada 24. februārī un kuru tā apstiprināja. Saskaņā ar šo vienošanos tika atcelti ierobežojumi attiecībā uz konkrētu kviešu miltu lietošanu.
(7)
Tomēr, tā kā paredzētajā termiņā netika panākta vienošanās starp Itāliju un Poliju, Komisijai ir pienākums pieņemt lēmumu saskaņā ar procedūru, kas minēta Regulas (EK) Nr. 509/2006 18. panta 2. punktā.
(8)
Šādā kontekstā un pēc Polijas iebildumiem specifikācijā tika iekļauti paskaidrojumi, kas pierāda, ka nosaukumus, kuru prasa reģistrēt, ir specifisks pats par sevi.
(9)
Tādēļ, ievērojot šos apstākļus, nosaukums “Pizza Napoletana” ir jāieraksta “Garantēto tradicionālo īpatnību reģistrā”. Regulas (EK) Nr. 509/2006 13. panta 2. punktā paredzētā aizsardzība nav lūgta.
(10)
Šajā regulā paredzētie pasākumi ir saskaņā ar Garantēto tradicionālo īpatnību pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā minēto nosaukumu ieraksta reģistrā.
2. pants
Konsolidēta specifikācija ir iekļauta šīs regulas II pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 4. februārī

Labels: 3
7
18
17